Viļķenes pagasts

Viļķenes pagasts ir viena no Limbažu novada administratīvajām teritorijām tā ziemeļrietumos. Robežojas ar sava novada Pāles, Katvaru, Limbažu, Liepupes un Salacgrīvas pagastiem. Pagasta centrs ir Viļķenē.

 Daba 
 Hidrogrāfija 
Upes: Dzirnupīte, Dzirnupīte, Šķirstiņa (Dzirnupīte).

Ezeri: Āsteres ezers, Mazezers.

 Vēsture 
19. gadsimta otrajā pusē izveidojās Rūstūžu muižas () pagasts (1852) un Viļķenes muižas (Wilkenhof) pagasts (1870).  

1891. gadā Viļķenes pagasta valdes protokolos atzīmēts, ka tā uz sava rēķina nosūtījusi uz dzelzceļu pārtikas palīdzību trūkumcietējiem nenosauktā Krievijas guberņā.Viļķenes pagasta valdes sēžu protokoli 1890.–1895. 39. lpp. 

1935. gadā Viļķenes pagasta platība bija 89,4 km². 1945. gadā pagastā izveidoja Viļķenes un Rūstužu ciema padomes, bet 1949. gadā pagastu likvidēja, abus ciemus iekļaujot Limbažu rajonā. 

1954. gadā Viļķenes ciemam pievienoja Rūstužu un Āsteres ciemus, 1975. gadā - Vitrupes ciemu. 1990. gadā Viļķenes ciemu pārdēvēja par pagastu. 2009. gadā pagastu kā administratīvu teritoriju iekļāva Limbažu novadā.

 Muižas 
Līdz 1920. gada zemes reformai tagadējā Viļķenes pagasta teritorijā atradās Āsteres muiža (Poikern), Viļķenu muiža (Wilkenhof), Rūstužu muiža (Rüssel), Šķirstiņu muiža (Napkul), Ķirbižu (Aderkasa) muiža (Kirbisch, Kürbis) un Blomes muiža (Kulsdorf), kā arī Kārļamuiža, Indriķu pusmuiža, Knipja pusmuiža, Augustiņu pusmuiža, Tiržumu pusmuiža, Lapsiņu pusmuiža un Kollo meža muiža.
Līdz mūsdienām saglabājušās vienīgi Āsteres, Blomes, Ķirbižu muižu kungu mājas, kā arī Augustiņu pusmuižas centrs. Agrākā Šķirstiņu muižas kungu māja nodega 1999. gadā, Rūstužu muižas kungu māja 2002. gadā.

 Kolhozi 
1948. gada 5. novembrī Šķirstiņos nodibināja pirmo Valmieras apriņķa lauksaimniecības arteli (l/a) "Dzirkstele", kurā bija 13 biedru. Pēc 1949. gada marta deportācijas notika zemnieku saimniecību piespiedu kolektivizācija, agrāko muižu teritorijās 1949. gada aprīlī dibināja nelielus lauksaimniecības arteļus (kolhozus), kurus apvienoja 1950. gadā: 
 Šķirstiņu l/a "Dzirkstele" (1948-1957) pievienoja Šķirstiņu l/a "Draudzība" (1949), Āsteres l/a "Āstere" (1950)
 Viļķenes Budjonija vārdā nosauktajam l/a (kantoris “Augustiņos”, 1949-1957) pievienoja Viļķenmuižas l/a "Dzirnupe" (1950), Rūku l/a "Vētra"  (1950), Viļķenes l/a “Centība” (1950)
 Rūstužu Vorošilova vārdā nosauktajam l/a (1949-1957) pievienoja l/a "Savienība" (1950) un l/a "Trieciennieks" (1950)
 Vitrupes l/a "Darba Karogs” (1949-1955) pievienoja Ķirbižu l/a "Līdums" (1950), Blomes l/a "Upesciems" (1950), Lapsiņu l/a "Nākotnes kalējs" (1950)
 Ķirbižos pastāvēja I. Sudmaļa vārdā nosauktais l/a  (1949-1957).

1957. gadā mazos kolhozus apvienoja padomju saimniecībās (sovhozos) "Vitrupe" un "Viļķene". 1992. gadā sovhozu zemi atkal sadalīja individuālās zemnieku saimniecībās.

 Iedzīvotāji 
 Iedzīvotāju skaita izmaiņas 
Esošajās robežās, pēc CSP datiem.OSP

 Apdzīvotās vietas 

+  Ciems  Statuss  Iedzīvotājuskaits Āstere  mazciems  24 (2020) Blome  skrajciems  36 (2007) Brīdaga  skrajciems  36 (2006) Ķirbiži  mazciems  15 (2020) Lapsiņas  skrajciems  8 (2006) Rūkas  mazciems  57 (2007) Rūstuži  mazciems  85 (2007) Šķirstiņi  mazciems  18 (2007) Vaigaži  mazciems  10 (2007) Viļķene  lielciems  462 (2020) Vitrupe  vidējciems  69 (2020)

 Ievērojamas personības 
 Fabians fon Aderkass (pirms 1602—1683), Zviedrijas armijas ģenerālmajors;
 Baumaņu Kārlis (1835—1905), latviešu komponists, dzejnieks;
 Kārlis Baumanis (1892—1937), latviešu komunists, PSRS sabiedriskais darbinieks
 Artūrs Reinfelds (1911—2003), arhitekts

 Saimniecība 
 Transports 

 Izglītība un kultūra 

 Atsauces 

Kategorija:Vidzeme
Kategorija:Limbažu novada pagasti